open-index/open-wikipedia-markdown huggingface dataset:
ოპოიაზი

**ოპოიაზი** — რუსული ლიტერატურათმცოდნეობითი სკოლა, პოეტური ენის შემსწავლელი საზოგადოება 1916-1925 წლებში რუსეთში. ოპოიაზის პირველი თეორიული ნაშრომი იყო ვიქტორ შკლოვსკის „სიტყვის მკვდრეთით აღდგენა“ (1914) ასევე ოპოიაზის ნაშრომები იბეჭდებოდა გამოცემა „პოეტური ენის თეორიულ კრებულებში“ (I-VI, 1916-1923). ოპოიაზის წარმომადგენლები იყვნენ ვიქტორ შკლოვსკი, ი. ტინიანოვი, ს. ბერნშტეინი, ბ. ეიხენბაუმი, რ. იაკობსონი. ოპოიაზი, როგორც ფორმალისტური მიმდინარეობის სკოლა, დაგმობილ იქნა მარქსიზმზე დაყრდნობით.

## ლიტერატურა
* 

კატეგორია:ლინგვისტური სკოლები
კატეგორია:ლიტერატურული საზოგადოებები
კატეგორია:რუსული ლიტერატურის ისტორია
ანა ქასრაშვილი

**ანა ქასრაშვილი** (დ. 23 ნოემბერი, 1986, ბათუმი) — ქართველი კომპოზიტორი, გამაორკესტრებელი, სიმღერების ავტორი და პიანისტი. 2018 წლიდან — ვალენსიის ბერკლის კოლეჯის წარმომადგენელი საქართველოში.

ანა არის პირველი ქართველი კომპოზიტორი, რომელმაც 2017 წელს ემის მფლობელი რიჩარდ ბელისის ხელმძღვანელობით, ჰოლივუდში ASCAP-ის კინომუსიკის ვორქშოპი გაიარა და იქ შექმნილი ნაწარმოები 20th Century Fox-ის ხმის ჩამწერ სტუდია Newman Scoring Stage-ში  64-კაციანი ორკესტრის შესრულებით ჩაწერა .

2015 წელს წარჩინებით დაამთავრა ვალენსიის ბერკლის კოლეჯის მაგისტრატურა „კინოს, ტელევიზიისა და ვიდეოთამაშების მუსიკის“ მიმართულებით და მოიპოვა გამორჩეული სტუდენტის ჯილდო . იმავე წელს კალიფორნიის დამოუკიდებელი ფილმების ფესტივალის ფარგლებში გამართულ კინომუსიკის კონკურსზე აიღო პირველი ადგილი და ეწოდა „წლის კომპოზიტორი“. 2018 წელს გახდა ესპანური ღვინის კომპანია „ხუან ხილის“ მიერ დაარსებული კინომუსიკის მე-2 საერთაშორისო კონკურსის გამარჯვებული. 2020 წლის ზაფხულში კრაკოვის კინომუსიკის საერთაშორისო კონკურსზე აიღო მეორე ადგილი (კონკურსის ისტორიაში ეს იყო პირველი შემთხვევა, როცა ქალი კომპოზიტორი საუკეთესო სამეულში მოხვდა). იმავე წლის შემოდგომაზე ანა გახდა Soundtrack Awards-ის SABAM  ახალგაზრდული ნომინაციის გამარჯვებული პირველი ქალი ომპოზიტორი.

მინი|მარცხნივ|ვალენსიის ბერკლის კოლეჯის კინომუსიკის ფაკულტეტის გამორჩეული სტუდენტის ჯილდო

## სქოლიო 
კატეგორია:ქართველი კომპოზიტორები
კატეგორია:ქართველი პიანისტები
კატეგორია:დაბადებული 1986
კატეგორია:დაბადებული 23 ნოემბერი
კატეგორია:ბათუმელები
გჰატოტკაჩა (მაჰაბჰარატა)

მინი
**გჰატოტკაჩა** - ინდური ეპოსის "მაჰაბჰარატას" პერსონაჟი. სახელი "გჰატიტკაჩა" აღნიშნავს მის მელოტობას და თავის უცნაურ ფორმას. გჰატოტკაჩა პანდავა ბჰიმასა და დემონი ქალი ჰიდიმბის შვილია და ანჯანაფარვანის, ბარბარიკისა და მეგავარნას მამა.  მისი მეორე ვაჟი ანჯანაფარვანი კირუკშეტრის ომში მონაწილეობდა. დედის გამო ის ნახევრად დემონია, რამაც მას რამდენიმე ზებუმებრივი შესაძლებლობა მიანიჭა, როგორიცაა ფრენის უნარი, ზომის გაზრდა ან შემცირება და უხილავობა. ის მნიშვნელოვანი მებრძოლი იყო პანდავას მხრიდან კურუკშეტრის ომში და მეთოთხმეტე ღამეს დიდი ზარალი მიაყენა კაურავას ჯარს. გჰატოტკაჩამ მოკლა მრავალი დემონი, მათ შორის დემონი ალამბუშა და მრავალი გიგანტური ასურა. იგი მოკლა კარნამ ინდრას ვასავი შაქტით - ღვთაებრივი იარაღით.

## ბიოგრაფია
### ყრმობა
გჰატოტკაჩას დემონი ქალის ჰიდიმბის და პანდავა ბჰიმას შვილია. ძმებთან და დედასთან ერთად მოგზაურობისას ლაქშაგრას თავის დააღწევად ბჰიმამ გადაარჩინა ჰიდიმბი თავისი ბოროტი ძმის, გან კამიაკას ტყის დემონთა მეფე ჰიდიმბასგან. გჰატოტკაჩას დაბადებიდან მალევე ბჰიმას ოჯახის დატოვება მოუწია ჰასტინაპურაში წასასვლელად. გატოტჩაჩა ჰიდიმბიმ გაზარდა. მამის მსგავსად მისი საყვარელი იარაღი გადა იყო. კრიშნამ მას ძღვენი მისცა - თვით კრიშნას გარდა მსოფლიოში ვერავინ შეძლებდა მის ჯადოქრობაში დამარცხებას. მისი ცოლი გახდა აჰილავატი, ხოლო მისი ვაჟები - ბარბარიკა, ანჯანაფარვა და მეგავარნა.

### ჰიდიმბის თხოვნა
ერთ დღეს ჰიდიმბიმ გჰატოტკაჩას სთხოვა მისთვის ადამიანი მიეყვანა ქალღმერთ კალი მატასთვის შესაწირად. გზაზე გჰატოტკაჩას შენიშნა ბრაჰმანი ცოლთან და სამ შვილთან ერთად და ჰკითხა, რომელი მათგანი წაჰყვებოდა კალის მსხვერპლად. ბრაჰმინმა და მისმა ცოლმა საკუთარი თავები შესთავაზეს, მაგრამ ბოლოს წასვლაზე მათი მეორე ვაჟი დათანხმდა. მათთან ბჰიმა მივიდა და იკითხა თუ რა ხდებოდა. სიტუაციის გაგების შემდეგ მან გჰატოტკაჩას საკუთარი თავი შესთავაზა იმ პირობით, რომ ის ჯერ ორთაბრძოლაში დაამარცხებდა.

მრავალდღიანი ბრძოლის შემდეგ დაქანცული მებრძოლეები ჰიდიმბიმ შეაჩერა და უმხილა გჰატოტკაჩას რომ ბჰიმა მისი მამაა. გჰატოტკაჩა მამის ფეხებთაბ დაეცა, მან კი მოეხვია და შეაქო - აქამდე მას არასდროს არ ჰყოლია თანასწორი ოპონენტი და ის შვილით ამაყობდა. მან ასევე უკმაყოფილება გამოიჩინა ჰიდიმბის ადამიანების შეწირვის მიმართ.

### კურუკშეტრას ომი
გჰატოტკაჩა პანდავების მხარეზს საბრძოლოდ მამამ გამოიძახა. გჰატოტკაჩა მნიშვნელოვანი მებრძოლე იყო და მტერს დიდი ზარალი მიაყენა თავისი ჯადოსნური ძალებით, კერძოდ ილუზიების შექმნით და მტრის დაშინებით და დაბნევით, განსაკუთრებით ღამე, როდესაც დემონები ძლიერდებიან და მამაცდებიან. მისი ილუზიების განქარვება მხოლოდ კარნას შეეძლო, თუმცა ის და ბევრი სხვა ძლიერი მეომარიც ილუზიების მიერ უკან გაბრუნებული ყოფილა. გჰატოტკაჩამ მოკლა რამდენიმე დემონი და გიგანტი.

სასიკვდილოს ის კარნამ დაჭრა ღვთაებრივი იარაღით, რომლის გამოყენებას არჯუნაზე აპირებდა. სიკვდილის წინ გჰატოტკაჩა ცაში აფრინდა, გადიდდა და დაცემისას ბევრი მეომარი გაჭყლიტა. კრიშნის თქმით სიკვდილის შემდეგ მან სამოთხეს მიაღწია.

## სქოლიო
# Amar Chitra Katha #592, ISBN 9788184821994
# https://books.google.com/books?id=zB4n3MVozbUC&pg=PA1755&dq=itihasa
# https://www.rediff.com/movies/report/ssg/20080512.htm
# https://web.archive.org/web/20070110002159/http://members.cox.net/apamnapat/entities/Ghatotkacha.html

კატეგორია:ინდოეთი
კატეგორია:ლიტერატურა
კატეგორია:მითოლოგია
სარი

[მინი|სარი-ქალის ტრადიციული სამოსი [ინდოეთის სუბკონტინენტი|ინდოეთის სუბკონტინენტზე]]
**სარი** — ქალის ტრადიციული სამოსი ინდოეთის სუბკონტინენტზე. ეს სამოსი წარმოადგენს ქსოვილის ნაჭერს, რომლის სიგრძეც 4,5 მეტრიდან ზოგჯერ 9 მეტრამდეა, ხოლო სიგანე 1,2 მეტრს შეადგენს.

სარის ქალები ატარებენ ბლუზასთან ერთად, რომელიც ცნობილია *ჩოლის* ან *რავიკას* სახელით, და ქვედაბოლოსთან ერთად (*პავადა/პავადაი* სამხრეთში და შაია ჩრდილოეთში). სარის ტარების ყველაზე გავრცელებული სტილია – *ნივი*, როცა ქსოვილის ერთი ბოლო ორჯერაა თეძოებზე შემოხვეული, ფეხებთან დრაპირებული, ხოლო ზედა ბოლო მაგრდება ქვედაბოლოს მჭიდროდშეკრულ ქამარზე და შემდეგ ბოლო გადაგდებულია ერთ-ერთ მხარზე. ქუჩაში გასვლისას ქალები, როგორც წესი, სარის თავისუფალ ბოლოს თავზე თავსაფრის სახით იხვევენ.

ტრადიციულ ინდოეთში, მასალა, რომლისგანაც სარია დამზადებული, დამოკიდებული იყო ქალის სოციალურ სტატუსზე და მატერიალურ მდგომარეობაზე, მაგრამ მისი ტარების წესი ერთნაირი იყო.

## ისტორია/ წარმომავლობა 
ალტ=სარიში გამოწყობილი გოგონა-1847 წ.|მარცხნივ|მინი|სარიში გამოწყობილი გოგონა-1847 წ.
ალტ=აბრეშუმის სარიs ქსოვა|მინი|აბრეშუმის სარის ქსოვა
მინი
თავად სიტყვა სარი(  ჰინდ. साड़ी, ساڑی) მომდინარეობს პრაკრიტული სიტყვიდან „სატიკა“.სანსკრიტზე „სატი“( शाटी *śāṭ)* ნიშნავს ქსოვილის ზოლს.

სამოსს  უძველესი ისტორია აქვს.ინდის ხეობის ცივილიზაციიდან იღებს სათავეს, რომელიც  ძვ.წ. 2800-1800-იან წლებში ყვაოდა. ინდოეთის ნახევარკუნძულის ჩრდილო-დასავლეთ ნაწილში.  ბამბის მოყვანა და მისგან ქსოვილის დამზადება ინდოეთის სუბკონტინენტზე უკავშირდება ძვ. წ. V ათასწლეულს.

ჯერ კიდევ განგის უძველესი ცივილიზაციის ტერიტორიაზე აღმოჩენილი იყო სხვადასხვა რარიტეტები, რომლებიც მსგავსი ტანისამოსის არსებობაზე მიუთითებდნენ. 

კოსტიუმების ზოგიერთი ისტორიკოსი მიიჩნევს, რომ მამაკაცების დჰოტი (უძველესი ინდური დრაპირებული სამოსი) წინ უძღოდა სარის. მე -14 საუკუნემდე დჰოტი-ს ატარებდნენ როგორც  ქალები, ასევე მამაკაცები.

ქვედაბოლოს – *ჩოლის* წარმოშობის შესახებ აზრთა სხვადასხვაობაა: ერთნი მიიჩნევენ, რომ ტანისასმოსის ეს დეტალი უძველესი დროიდან არსებობდა, მეორენი კი ამბობენ, რომ მხოლოდ ინდოეთის კოლონიზაციის შემდეგ შემოვიდა ეს დეტალი, და რომ მანამდე ქალები მხოლოდ სარის ატარებდნენ.

ასევე სადავოდ ითვლება ბლუზის წარმოშობაც, რადგან სამხრეთ ინდოეთში არიან ტომები, რომლის წარმომადგენელი ქალები სარის ატარებენ, ხოლო ბლუზი მათ გარდერობში არ შედის.

სამხრეთ ინდოეთში მე -20 საუკუნემდე მრავალი ტომის ქალები ატარებდნენ მხოლოდ სარს და ზედა ნაწილებს ღიად ტოვებდნენ. დღესაც ზოგიერთ სოფელში ქალები არ ატარებენ *ჩოლის*.

ბუნებრივი აბრეშუმისგან სარის ხელით დამზადების დიდი ოსტატები დღესაც ცხოვრობენ ქალაქ ვარანასში.

## სქოლიო
კატეგორია:ინდური კულტურა
კატეგორია:ეროვნული სამოსები
დაურ ზანთარია

**დაურ ზანთარია** (დ. 25 მაისი, 1953, ტამიში – გ. 7 აგვისტო, 2001) — აფხაზი მწერალი და ჟურნალისტი. მუშაობდა აფხაზურ და რუსულ ენებზე.

## ადრეული კარიერა და განათლება
დაიბადა 1953 წლის 25 მაისს, ტამიშში. 1971 წელს ოქროს მედალზე დაამთავრა ტამიშის სკოლა. 1975 წელს დაამთავრა სოხუმის სახელმწიფო უნივერსიტეტის ფილოლოგიის ფაკულტეტი. 1984 წელს გახდა საბჭოთა მწერალთა კავშირის წევრი. 1990-იან წლებში აქვეყნებდა სტატიებსა და ესეებს გაზეთებისთვის: „ნოვი მირ“, „დრუჟბა ნაროდოვ“, „ზნამია“, „ექსპერტ“ და „ობშჩეი გაზეტა“. ამავე პერიოდში გახდა აფხაზ მწერალთა კავშირის წევრი.

## გარდაცვალება
ზანთარია გარდაიცვალა 2001 წლის 7 აგვისტოს. დასაფლავებულია ტამიშში.

## რესურსები ინტერნეტში
* 

კატეგორია:დაბადებული 25 მაისი
კატეგორია:დაბადებული 1953
კატეგორია:გარდაცვლილი 7 აგვისტო
კატეგორია:გარდაცვლილი 2001
კატეგორია:აფხაზი მწერლები
კატეგორია:მოსკოვში გარდაცვლილები
კაშგარის ქედი

**კაშგარის ქედი**, **კონგურმუზტაგი** — ქედი ჩინეთში, კუნლუნის დასავლეთ დაბოლოებაზე. გაწოლილია მდინარეებს გიოზდარიასა და ტაშკურგანს შორის. სიგრძე დაახლოებით 100 კმ. მაქსიმალური სიმაღლე 7719 მ (მწვერვალი კონგური). გაბატონებული სიმაღლეებია 5000–6000 მ. სიმაღლით მეორე მწვერვალია მუზტაგატა (7546 მ), რომელიც მრავალრიცხოვანი მყინვარებითაა შემოსილი. კაშგარის ქედი აგებულია გრანიტებით, გნაისებითა და კვარციტებით. ნიშანდობლივია ბასრი თხემი და პიკები, ციცაბო ფერდობები, ღრმა ხეობები. დამახასიათებელია მთის სტეპი და ალპური მდელოები. გაბატონებულია მძლავრი გამყინვარება, რომლის საერთო ფართობია 600 კმ². მდინარეთა ხეობებშია ტუგაის ტყე. მთისძირში გვხვდება უდაბნო და ნახევარუდაბნო. განვითარებულია ალპინიზმი და ტურიზმი.

## სქოლიო
კატეგორია:ჩინეთის ქედები
ჩეთემ ჰაუსის წესი

]]
**ჩეთემ ჰაუსის წესი** () —  წესი, რომლის მიხედვით შეხვედრაზე მისულ ნებისმიერ პირს (პირებს) შეუძლია შეხვედრაზე მიღებული ინფორმაციის გამოყენება (გაჟღერება), თუმცა აკრძალული აქვთ იმის თქმა, თუ ვისგან მიიღეს აღნიშნული ინფორმაცია. წესი შეიქმნა პრობლემურ და საკამათო საკითხებზე კამათისა და დისკუსიის მხარდასაჭერად. 

თავდაპირველად წესი შეიქმნა გაერთიანებული სამეფოს საერთაშორისო საქმეთა სამეფო ინსტიტუტში გამართული შეხვედრებისთვის. ინსტიტუტის შენობისა და ზედმეტსახელის - ჩეთემ ჰაუსის - პატივსაცემად, წესს **ჩეთემ ჰაუსის წესი** ეწოდა.

წესი შეიქმნა 1927 წელს და განახლდა 1992 წელს. 2002 წლის განახლების შემდეგ, წესი შემდეგნაირად ჩამოყალიბდა:
 

ხშირად, წესზე საუბრისას, მცდარად გამოიყენება ფრაზა *ჩეთემ ჰაუსის წესები*, თუმცა არსებობს მხოლოდ ერთი ჩეთემ ჰაუსის წესი.
## იხილეთ აგრეთვე
* ჩეთემ ჰაუსი

## სქოლიო
კატეგორია:ჩეთემ ჰაუსი
კონსტანტინე თარგამაძე

**კონსტანტინე მიხეილის ძე თარგამაძე** (დ. 15 სექტემბერი [ძვ. სტ.2 სექტემბერი], 1910, ნიგორზღვა — გ. 3 აპრილი, 1994, თბილისი)  — ქართველი მეტყევე, ეკონომიკის მეცნიერებათა დოქტორი (1961), პროფესორი (1962), საქართველოს მეცნიერებათა დამსახურებული მოღვაწე (1968). სატყეო ეკონომიკის მეცნიერების ფუძემდებელი სა­ქარ­თველო­ში.

1934 წელს დაამთავრა ამიერკავკასიის სატყეო ტექნიკური ინსტიტუტი. 1937–1952 წლებში მუშაობდა სხვადასხვა ხელმძღვანელ თანამდებობაზე. 1938 წლიდან იყო საქართველოს სასოფლო-სამეურნეო ინსტიტუტის (ახლანდელი საქართველოს აგრარული უნივერსიტეტი) სატყეო მეურნეობის ეკონომიკის და ტყის ტაქსაციის კათედრის გამგე (1983 წლიდან სიცოცხლის ბოლომდე ამავე კათედრის პროფესორი), 1953–1956 წლებში კი ინსტიტუტის რექტორი. კონსტანტინე თარგამაძე მუშაობდა სატყეო მეურნეობის ეკონომიკის პრობლემებზე. მიღებული აქვს სახელმწიფო ჯილდოები.

## ბიბლიოგრაფია 
* ტყის მეურნეობის წარმოების ორგანიზაცია და დაგეგმვა : სახელმძღვანელო სატყეო-სამეურნეო ფაკულტეტის სტუდენტთათვის, თბ., განათლება, 1965 
* ხე-ტყის დამზადება-დამუშავების ნარჩენები და მათი გამოყენების ზოგიერთი საკითხი თბ., 1960 
* სატყეო მეურნეობის ეკონომიკა, თბ., 1959 
* სატყეო მეურნეობის საწარმოო-საფინანსო გეგმა და მისი შედგენის წესი, თბ., 1957

## ლიტერატურა 
## რესურსები ინტერნეტში 
## სქოლიო
კატეგორია:დაბადებული 15 სექტემბერი
კატეგორია:დაბადებული 1910
კატეგორია:გარდაცვლილი 3 აპრილი
კატეგორია:გარდაცვლილი 1994
კატეგორია:ქართველი ეკონომისტები
კატეგორია:სამტრედიის მუნიციპალიტეტში დაბადებულები
კონსტანტინე
კატეგორია:საქართველოს სსრ-ის მეცნიერების დამსახურებული მოღვაწეები
კატეგორია:ეკონომიკის მეცნიერებათა დოქტორები
კატეგორია:ქართველი პროფესორები
კატეგორია:ქართველი მეტყევეები
ორ სასონი

**ორ „ორი“ სასონი** (დ. 18 აგვისტო, 1990, იერუსალიმი, ისრაელი) — ებრაელი ძიუდოისტი. 2016 წელს ოლიმპიადაზე +100კგ წონით კატეგორიაში მოიპოვა ბრინჯაოს მედალი. არის ევროპული თამაშებისა და ევროპის ჩემპიონატის ვერცხლის პრიზიორი.

## რესურსები ინტერნეტში
* judoinside.com

კატეგორია:დაბადებული 18 აგვისტო
კატეგორია:დაბადებული 1990
კატეგორია:ებრაელი ძიუდოისტები
კატეგორია:ცოცხალი ადამიანები
ბეტ ჰარმონი

**ელისაბეტ „ბეტ“ ჰარმონი** (დ. 2 ნოემბერი, 1948) — ამერიკელი გამოგონილი პერსონაჟი. 1983 წელს შექმნა უოლტერ ტევისმა, პერსონაჟი პირველად სწორედ მის ნოველაში, „ლაზიერის გამბიტი“ გამოჩნდა. ის არის ამერიკელი მოჭადრაკე რომელმაც ჭადრაკის თამაში ბავშვობიდან დაიწყო. მისი დედა და მამა, ალისა და პაული დაიღუპნენ ავტოკატასტროფაში, მაშინ როდესაც ბეტი 8 წლის იყო. 2020 წელს გამოჩნდა „Netflix“-ის სერიალში, სადაც მის როლს ანია ტეილორ-ჯოი ასრულებს.

## რესურსები ინტერნეტში
* ბეტ ჰარმონი chess.com-ზე

კატეგორია:გამოგონილი ამერიკელი ხალხი
ანრი ეგუტიძე

**ანრი ეგუტიძე** (დ. 1 მარტი, 1996) — ქართული წარმოშობის პორტუგალიელი ძიუდოისტი. ასპარეზობდა -73 და -81კგ წონით კატეგორიებში. ამჟამად ასპარეზობს -90კგ წონით კატეგორიაში. 2020 წელს მოიგო პორტუგალიის ჩემპიონატი.

## რესურები ინტერნეტში
* judoinside.com

კატეგორია:პორტუგალიელი ძიუდოისტები
კატეგორია:დაბადებული 1 მარტი
კატეგორია:დაბადებული 1996
კატეგორია:ცოცხალი ადამიანები
ანია ტეილორ-ჯოი

**ანია ჯოზეფინ მარი ტეილორ-ჯოი** (დ. 16 აპრილი, 1996, მაიამი, ფლორიდა, აშშ) — არგენტინულ-ბრიტანული წარმოშობის ამერიკელი მსახიობი. ცნობილი გახდა 2015 წელს სერიალ „ატლანტიდაში“ ნათამაშები როლით. 2019 წელს ითამაშა ბეტ ჰარმონის როლი სერიალში „ლაზიერის გამბიტი“. მისი სამსახიობო კარიერა დაიწყო 2014 წელს, საშინელებათა ფილმ „ვამპირების აკადემია“-ში ნათამაშები როლით.

## რესურსები ინტერნეტში
* 

კატეგორია:დაბადებული 16 აპრილი
კატეგორია:დაბადებული 1996
კატეგორია:ამერიკელი ქალი მსახიობები
კატეგორია:ბრიტანელი ქალი მსახიობები
კატეგორია:არგენტინელი ქალი მსახიობები
კატეგორია:ცოცხალი ადამიანები
კატეგორია:ინგლისელი ქალი კინომსახიობები
ვიოლეტა ბერმუდესი

**ვიოლეტა ბერმუდესი** (; დ. 12 აგვისტო, 1961, ლიმა, პერუ) — პერუელი იურისტი, მწერალი და დიპლომატი. პერუს პრემიერ-მინისტრი 2020 წლის 18 ნოემბრიდან. მანამდე იგი მუშაობდა აშშ-ის საერთაშორისო განვითარების სააგენტოში და პრეზიდენტ ალეხანდრო ტოლედოს და პრემიერ-მინისტრის ბეატრის მერინოს კაბინეტებში.

## კარიერა
1997-2002 წლებში მუშაობდა ადამიანის უფლებების კოორდინატორად აშშ-ის საერთაშორისო განვითარების სააგენტოში. 2002 წლის 24 იანვარს, ალეხანდრო ტოლედოს პრეზიდენტობის დროს დანიშნეს ქალთა და სოციალურად დაუცველი მოსახლეობის მინისტრის მოადგილედ.

2020 წლის 18 ნოემბერს პერუს დროებითმა პრეზიდენტმა ფრანსისკო საგასტიმ დანიშნა პრემიერ-მინისტრად. იგი ამ თანამდებობაზე მეხუთე ქალია პერუს ისტორიაში, ბეატრის მერინოს, როსარიო ფერნანდესის, ანა ხარასა და მერსედეს არაოსის შემდეგ.   

## რესურსები ინტერნეტში
* Violeta Bermúdez, una defensora de las mujeres en la PCM at La Republica

## სქოლიო
კატეგორია:დაბადებული 12 აგვისტო
კატეგორია:დაბადებული 1961
კატეგორია:პერუს პრემიერ-მინისტრები
კატეგორია:პერუელი ქალი პოლიტიკოსები
კატეგორია:ქალი პრემიერ-მინისტრები
კატეგორია:XXI საუკუნის ქალი პრემიერ-მინისტრები
კატეგორია:სამხრეთ ამერიკის ქალი პრემიერ-მინისტრები
კატეგორია:ცოცხალი ადამიანები
მოზა ბინთ ნასერ ალ-მისნედი

მინი|**მოზა ბინთ ნასერ ალ-მისნედი**
შეიხა **მოზა ბინთ ნასერ ალ-მისნედი** (არაბ. الشيخة موزا بنت ناصر المسند, დაიბადა 1959 წლის 15 იანვარს ალ-ხორში, კატარი (ყატარი)) —კატარის სახელმწიფოს ყოფილი ამირას შეიხ ჰამად ბინ ხალიფა ალ- თანის მეუღლე.

## ადრეული წლები და განათლება 
[ალტ=მოზა ბინთ ნასერ ალ-მისნედი|მინი|[ამირა შეიხ ჰამად ბინ ხალიფა ალ- თანი, მოზა ბინთ ნასერ ალ-მისნედი ,ბარაქ ობამა, მიშელ ობამა]]
მოზა ცნობილი ოპოზიციონერი აქტივისტის და ალ მუჰანადას- ბანი ჰაჯერის კონფედერაციის ყოფილი ხელმძღვანელის ნასერ ბინ აბდულაჰ ალ-მისნედის  ქალიშვილია. ნასერ ბინ აბდულაჰ ალ-მისნედი პოლიტიკური საქმიანობისა და ყოფილი ამირას აჰმად ბინ ალი ალ ტანის პოლიტიკისადმი წინააღმდეგობის გაწევის გამო დაპატიმრებული იყო. პატიმრობიდან გათავისუფლების შემდეგ 1964 წელს ალ-მუჰანადას მთელი კლანი მისი თაოსნობით ნებაყოფლობით გადასახლდა ქუვეითში. ნასერი კატარში დაბრუნდა უახლოეს ნათესავებთან ერთად 1977 წელს , როდესაც მისი ქალიშვილი მოზა დაქორწინდა კატარის პირდაპირ მემკვიდრე  ჰამად ბინ ხალიფა ალ თანზე.  

მოზამ განათლება მიიღო სოციოლოგიაში კატარის ეროვნულ უნივერსიტეტში (1986-1990), შემდეგ გაიარა სტაჟირება აშშ-ს წამყვან უნივერსიტეტებში. 2003 წელს მიენიჭა ჰუმანიტარულ მეცნიერებათა საპატიო დოქტორის წოდება ვირჯინიის თანამეგობრობის უნივერსიტეტში..

## საქმიანობა 
[მარცხნივ|მინი|მოზა ბინთ ნასერ ალ-მისნედი მე-5 გლობალურ ფორუმზე [ვენა|ვენაში]]
1997 წელს კა­ტა­რი რე­გი­ონ­ში პირ­ვე­ლი სა­ხელ­მწი­ფო გახ­და, სა­დაც ქა­ლებს ხმის მი­ცე­მის უფ­ლე­ბა მი­ე­ცათ. ის აქტიურად ხელს უწყობს არაბულენოვანი წამყვანი სატელევიზიო ქსელის ალ-ჯაზირას საქმიანობას, რომელიც დაარსდა 1996 წელს და ახლო აღ­მო­სავ­ლეთ­ში ქვეყ­ნის გავ­ლე­ნის მნიშ­ვნე­ლო­ვა­ნი ინ­სტრუ­მენ­ტია.

შე­ი­ხა მო­ზას უამ­რა­ვი სა­ხელ­მწი­ფო და სა­ერ­თა­შო­რი­სო თა­ნამ­დე­ბო­ბა უკა­ვია, მათ შო­რის არის სა­პა­ტიო: კა­ტა­რის გა­ნათ­ლე­ბის, მეც­ნი­ე­რე­ბი­სა და სა­ზო­გა­დო­ებ­რი­ვი გან­ვი­თა­რე­ბის ფონ­დის თავ­მჯდო­მა­რე, ოჯა­ხუ­რი სა­კი­თხე­ბის უმაღ­ლე­სი საბ­ჭოს პრე­ზი­დენ­ტი, გა­ნათ­ლე­ბის უმაღ­ლე­სი საბ­ჭოს ვიცე-პრე­ზი­დენ­ტი, იუ­ნეს­კოს სპე­ცი­ა­ლუ­რი წარ­მო­მად­გე­ნე­ლი.

შე­ი­ხა მო­ზა აქტიურად არის ჩართული  სა­ხელ­მწი­ფო­სა და რე­გი­ო­ნის პო­ლი­ტი­კურ, საქ­მი­ან, სა­ზო­გა­დო­ებ­რივ და კულ­ტუ­რულ ცხოვ­რე­ბა­ში. მან შექ­მნა არა­ბუ­ლი დე­მოკ­რა­ტი­უ­ლი ფონ­დი, რომ­ლის პირ­ვე­ლი შე­ნა­ტა­ნი 10 მი­ლი­ო­ნი დო­ლა­რის ოდე­ნო­ბით, შეიხ ჰა­მა­დის­გან იყო. ფონ­დის ამო­ცა­ნა თა­ვი­სუ­ფა­ლი მე­დი­ი­სა და სა­მო­ქა­ლა­ქო სა­ზო­გა­დო­ე­ბის გან­ვი­თა­რე­ბის ხე­ლის­შე­წყო­ბაა. შე­ი­ხა მოზა ვირ­ჯი­ნი­ის თა­ნა­მე­გობ­რო­ბის, ტე­ხა­სის A & M, კარ­ნე­გი-მე­ლო­ნის, ჯორჯთა­უ­ნის უნი­ვერ­სი­ტე­ტი­სა და ლონ­დო­ნის იმ­პე­რი­უ­ლი კო­ლე­ჯის სა­პა­ტიო დოქ­ტო­რი გახ­ლავთ. 2010 წლიდან არის ბრიტანეთის იმპერიის ორდენის ქალი-კომანდორი.  

## ოჯახი 
შე­ი­ხა მო­ზა­სა და  შეიხ ჰამად ბინ ხალიფა ალ- თანის შვი­დი შვი­ლი ჰყავთ (ხუთი ვაჟი და ორი ქა­ლიშ­ვი­ლი):

* შეიხ თამიმ ბინ ჰამად ალ-თანი  (კატარის მე-4 ამირა 2013 წლის 25 ივნისიდან). 
* ჟას­მინ ბინ ჰა­მად ბინ ჰა­ლი­ფა ალ- თანი.
* ჯოან ჰა­მად ალ -თანი.
* ჰა­ლი­ფა ჰა­მად ალ-თანი.
* მო­ჰა­მედ ჰა­მად ალ- თანი.
* ალ-მა­ი­ა­სა ჰა­მად ალ- თანი
* ჰინდ ჰა­მად ალ- თანი.

.

## სქოლიო 
კატეგორია:კატარი
კატეგორია:აზიის სამეფო ოჯახები
კატეგორია:კატარის სამეფო ოჯახი
კატეგორია:ცოცხალი ადამიანები
კრისტიან ტოტი

**კრისტიან ტოტი** (დ. 1 მაისი, 1994, დარმშტადტი, გერმანია) — უნგრელი ძიუდოისტი. 2016 წელს მონაწილეობა მიიღო ოლიმპიადაზე, 90კგ წონით კატეგორიაში, მაგრამ ვერ მოახერხა მედლის მოპოვება. 2014 წელს მსოფლიო ჩემპიონატზე მოიპოვა ვერცხლის მედალი. 2016 წელს ევროპის ჩემპიონატის ფინალში დამარცხდა ვარლამ ლიპარტელიანთან.

## რესურსები ინტერნეტში
* judoinside.com

კატეგორია:დაბადებული 1 მაისი
კატეგორია:დაბადებული 1994
კატეგორია:უნგრელი ძიუდოისტები
კატეგორია:ცოცხალი ადამიანები
ტომა ნიკიფოროვი

**ტომა ნიკიფოროვი** (დ. 24 იანვარი, 1993) — ბელგიელი ძიუდოისტი. ასპარეზობს -100კგ წონით კატეგორიაში. 2010 წელს მოიპოვა ვერცხლის მედალი ახალგაზრდულ ოლიმპიადაზე. 2015 წელს მსოფლიო ჩემპიონატზე მოიპოვა ბრინჯაოს მედალი. ამავე წელს მოიპოვა ბრინჯაოს მედალი ევროპის ჩემპიონატზე (ევროპულ თამაშებზე). 2016 წელს მოიპოვა ვერცხლის მედალი ევროპის ჩემპიონატზე. 2017 წელს მოიპოვა ვერცხლის მედალი მსოფლიო ჩემპიონატზე. 2018 წელს გახდა ევროპის ჩემპიონი.

## რესურსები ინტერნეტში
* rio2016.com 

კატეგორია:დაბადებული 24 იანვარი
კატეგორია:დაბადებული 1993
კატეგორია:ბელგიელი ძიუდოისტები
კატეგორია:ცოცხალი ადამიანები
დარია ბილოდიდი

**დარია ბილოდიდი** (; დ. 10 ოქტომბერი, 2000, კიევი, უკრაინა) — უკრაინელი ქალი ძიუდოისტი. ასპარეზობს უკრაინის სახელით. 2018 და 2019 წლებში ზედიზედ ორჯერ გახდა მსოფლიო ჩემპიონი. 2019 წელს მოიგო ევროპული თამაშები. 2017 წელს გახდა ევროპის ჩემპიონი. მისი მამა არის ყოფილი ძიუდოისტი, გენადი ბილოდიდი.

## მედლები
;2017
: გრან პრი, ხუხ-ხოტო
: გრან პრი, ჰააგა

;2018
: გრან პრი, ტუნისი
: გრანდ სლემი, პარიზი
: გრანდ სლემი, დიუსელდორფი
: გრან პრი, ზაგრები
: საკონტინენტო თასი, პოდჩეტრტეკი
: მსოფლიო ჩემპიონატი, ბაქო

;2019
: მსოფლიო ჩემპიონატი, ტოკიო
: გრანდ სლემი, აბუ-დაბი

;2020
: გრანდ სლემი, პარიზი
:

## რესურსები ინტერნეტში
* judoinside.com

კატეგორია:დაბადებული 10 ოქტომბერი
კატეგორია:დაბადებული 2000
კატეგორია:უკრაინელი ძიუდოისტები
კატეგორია:ცოცხალი ადამიანები
კატეგორია:კიევში დაბადებულები
ძიუდოს საერთაშორისო ფედერაცია

**ძიუდოს საერთაშორისო ფედერაცია** (; აბრევიატურა: **IJF**) — ძიუდოს საერთაშორისო მმართველი ორგანო. დაარსდა 1951 წელს. ორგანიზაციის შტაბ-ბინა მდებარეობს უნგრეთის დედაქალაქ ბუდაპეშტი. ორგანიზაციის ამჟამინდელი პრეზიდენტია მარიუს ვიზერი. თავადპირველია ფედერაცია დაფუძნებული იქნა ევროპული სახელმწიფოებისა და არგენტინის მიერ. შემდეგი 10 წლის მანძილზე კი ფედერაციას სახელმწიფოები 4 კონტინენტიდან შეუერთდნენ. დღესდღეისბოით ფედერაციის წევრია 200 სახელმწიფო. ძიუდოს საერთაშორისო ფედერაციის მონაცემებით მსოფლიო მასშტაბით 20 მილიონამდე ადამიანია დაკავებული ძიუდოთი. ფედერაცია ორგანიზებას უწევს ძიუდოს საერთაშორისო ტურნირებს, კონტინენტურ და მსოფლიო ჩემპიონატებს.

## რესურსები ინტერნეტში
* ძიუდოს საერთაშორისო ფედერაციის ოფიციალური საიტი

კატეგორია:საერთაშორისო სპორტული ორგანიზაციები
კატეგორია:ორგანიზაციები ანბანის მიხედვით
ლუკაშ კრპალეკი

**ლუკაშ კრპალეკი** (დ. 15 ნოემბერი, 1990, იიჰლავა, ჩეხეთი) — ჩეხი ძიუდოისტი. ასპარეზობს +100კგ წონით კატეგორიაში. 2016 წელს მოიგო ოლიმპიური თამაშები -100კგ წონით კატეგორიაში. 2014 წელს გახდა მსოფლიო ჩემპიონი -100კგ წონით კატეგორიაში. 2011 და 2013 წლებში მსოფლიო ჩემპიონატზე მოიპოვა ბრინჯაოს მედალი -100კგ წონით კატეგორიაში. 2013 წელს მოიგო ყაზანის უნივერსიადა. 2013 და 2014 წლებში გახდა ევროპის ჩემპიონი -100კგ წონით კატეგორიაში. 2015 წელს მოიპოვა ვერცხლის მედალი ევროპულ თამაშებზე, -100კგ წონით კატეგორიაში. 2017 წელს მოიპოვა ბრინჯაოს მედალი ევროპის ჩემპიონატზე, +100კგ წონით კატეგორიაში. 2018 წელს ამავე წონით კატეგორიაში გახდა ევროპის ჩემპიონი. 2019 წელს +100კგ წონით კატეგორიაში გახდა მსოფლიო ჩემპიონი. 2016 და 2019 წლებში დასახელდა ჩეხეთის წლის სპორტსმენად.

## რესურსები ინტერნეტში
* judoinside.com

კატეგორია:დაბადებული 15 ნოემბერი
კატეგორია:დაბადებული 1990
კატეგორია:ჩეხი ძიუდოისტები
კატეგორია:ცოცხალი ადამიანები
საგი მუკი

**საგი მუკი** (დ. 17 მაისი, 1992, ნეთანია, ისრაელი) — ებრაელი ძიუდოისტი. ასპარეზობს -81კგ წონით კატეგორიაში. 2015 წელს მოიგო ევროპული თამაშები. ფინალში დაამარცხა ნუგზარ ტატალაშვილი. 2018 წელს გახდა ევროპის ჩემპიონი. 2019 წელს მოიგო მსოფლიო ჩემპიონატი.

## რესურსები ინტერნეტში
* judoinside.com

კატეგორია:ებრაელი ძიუდოისტები
კატეგორია:დაბადებული 17 მაისი
კატეგორია:დაბადებული 1992
კატეგორია:ცოცხალი ადამიანები
ჰენკ გროლი

**ჰენკ ჰარმანუს არნოლდუს „ჰენკ“ გროლი** (დ. 14 აპრილი, 1985, ვეენდამი, ნიდერლანდები) — ნიდერლანდელი ძიუდოისტი. არის ოლიმპიადის ორგზის ბრინჯაოს პრიზიორი (2008, 2012). 2008, 2015 და 2016 წლებში გახდა ევროპის ჩემპიონი. 2009, 2010 და 2013 წლებში მოიპოვა ვერცხლის მედალი ევროპის ჩემპიონატზე -100კგ კატეგორიაში. 2018 და 2019 წლებში მოიპოვა ბრინჯაოს მედალი ევროპის ჩემპიონატზე +100კგ წონით კატეგორიაში. 2009, 2010 და 2013 წლებში მოიპოვა ვერცხლის მედალი მსოფლიო ჩემპიონატზე. 2015 წელს მოიგო ევროპული თამაშები. 2019 წელს ამავე თამაშებზე მოიპოვა ბრინჯაოს მედალი.

## რესურსები ინტერნეტში
* judoinside.com

კატეგორია:დაბადებული 1985
კატეგორია:დაბადებული 14 აპრილი
კატეგორია:ნიდერლანდელი ძიუდოისტები
კატეგორია:ცოცხალი ადამიანები
სირილ მარე

**სირილ მარე** (დ. 11 აგვისტო, 1987, დიჟონი, საფრანგეთი) — ფრანგი ძიუდოისტი. 2016 წელს მოიპოვა ბრინჯაოს მედალი ოლიმპიურ თამაშებზე. 2015 წელს საფრანგეთის ნაკრებთან ერთად გაიმარჯვა ევროპულ თამაშებზე, ხოლო ინდივიდუალურად ბრინჯაოს მედალი მოიპოვა. 2017 წელს მოიპოვა ბრინჯაოს მედალი მსოფლიო ჩემპიონატზე, ხოლო 2018 და 2019 წლებში ზედიზედ ორჯერ დამარცხდა მსოფლიო ჩემპიონატის ფინალში. 2013, 2014 და 2015 წლებში ზედიზედ სამჯერ მოიპოვა ბრინჯაოს მედალი ევროპის ჩემპიონატზე. 2017 და 2018 წლებში ზედიზედ ორჯერ დამარცხდა ევროპის ჩემპიონატის ფინალში.

## რესურსები ინტერნეტში
* judoinside.com

კატეგორია:დაბადებული 11 აგვისტო
კატეგორია:დაბადებული 1987
კატეგორია:ფრანგი ძიუდოისტები
კატეგორია:ცოცხალი ადამიანები
ნიკოლოზ შერაზადიშვილი

**ნიკოლოზ შერაზადიშვილი** (დ. 19 თებერვალი, 1996, თბილისი, საქართველო) — ქართული წარმოშობის ესპანელი ძიუდოისტი. ამჟამად ასპარეზობს 90კგ წონით კატეგორიაში. 2018 წელს მოიგო მსოფლიო ჩემპიონატი. ამავე წელს მოიგო ხმელთაშუა ზღვის თამაშები. 2018 წლის ევროპის ჩემპიონატზე მოიპოვა ბრინჯაოს მედალი.

## რესურები ინტერნეტში
* judoinside.com

კატეგორია:დაბადებული 1996
კატეგორია:თბილისში დაბადებულები
კატეგორია:დაბადებული 19 თებერვალი
კატეგორია:ესპანელი ძიუდოისტები
კატეგორია:ცოცხალი ადამიანები
უკრაინული სალამურა

**უკრაინული სალამურა** () — უყბო თევზი სალამურასებრთა ოჯახისა. გავრცელებულია შავ (ჩრდილოეთ ნაწილში), აზოვის (პრუტიდან ყუბანამდე), კასპიისა (ვოლგა-სურა) და ეგეოსის ზღვებში. საქართველოში გვხვდება ჭოროხში, ჩაქვისწყალში, ჩაისუბნისწყალში, ხობში, ცივში, ენგურში, კოდორში, კელასურში, გუმისთაში, ბზიფში, ასევე ბებესირისა და პალიასტომის ტბებში. ძირითადად მტკნარი წყლის ბინადარია. იკვებება უმთავრესად თევზებით. სხეულის საშუალო სიგრძეა 18 სმ, მაქსიმალური — 22 სმ. ცოცხლობს 7 წლამდე. მრავლდება აპრილიდან ივნისამდე. ყრის 2000–3000 ცალ ქვირითს. მცირე რაოდენობის გამო სამეურნეო მნიშვნელობა არ გააჩნია.

## სქოლიო 
კატეგორია:სალამურასებრნი
კერი ერინი

**კერი ენ ერინი** (; დ. 8 ოქტომბერი, 1960) — ამერიკელი სცენარისტი, შოურანერი და პროდიუსერი. 1990 წელს წარდგა პრაიმტაიმის ემის ჯილდოს ნომინაციაზე საუკეთესო კომედიური სერიალის კატეგორიაში ABC-ის კომედიური დრამისთვის „The Wonder Years“. 2011 წელს წარდგა ნომინაციაზე — პრაიმტაიმის ემის ჯილდო საუკეთესო დრამატული სერიალისთვის NBC-ის დრამატული სერიალისთვის „პარასკევი ღამის შუქები“ (). ერინმა კარლტონ კუზთან და ენტონი ციპრიანოსთან ერთად შექმნა კრიტიკოსების მიერ აღიარებული ტელესერიალი „ბეიტსის მოტელი“ (2013-2017). მან შეიმუშავა *Apple TV+*-ის სერიალი „დილის შოუ“ () და პირველი ორი სეზონის განმავლობაში მისი შოურანერი იყო.

## პირადი ცხოვრება
ერინი დაიბადა ლოს-ანჯელესში, კალიფორნიაში და გაიზარდა ვუდლენდ-ჰილსში თავის დასთან, მარისთან ერთად.

ერინი ცხოვრობს ჰიდენ-ჰილსში, კალიფორნიაში თავის ქალიშვილთან, შეინთან და ორ ვაჟთან, ალექსთან და ნიკთან ერთად.

### დილის შოუ (2019) 
2017 წლის ნოემბერში Apple-მა შეუკვეთა კომედიურ-დრამატული სერიალის „დილის შოუ“ () ორი სეზონი. ერინმა Apple-თან ასევე დადო მრავალწლიანი ხელშეკრულება საკუთარი სერიალის წარმოებისთვის.

## ფილმოგრაფია
## ჯილდოები და ნომინაციები
## რესურსები ინტერნეტში
* 

## სქოლიო
კატეგორია:დაბადებული 1960
კატეგორია:ამერიკელი ტელესცენარისტები
კატეგორია:ამერიკელი კინოპროდიუსერები
კატეგორია:ამერიკელი ქალი ტელეპროდიუსერები
კატეგორია:ამერიკელი ქალი სცენარისტები
კატეგორია:კინოპროდიუსერები კალიფორნიიდან
კატეგორია:ტელეპროდიუსერები კალიფორნიიდან
კატეგორია:სცენარისტები ლოს-ანჯელესიდან
კატეგორია:სცენარისტები კალიფორნიიდან
კატეგორია:ამერიკელი ქალი კინოპროდიუსერები
კატეგორია:ამერიკელი ქალი ტელესცენარისტები
კატეგორია:ცოცხალი ადამიანები
უშანგი კოკაური

**უშანგი კოკაური** (დ. 10 იანვარი, 1992, გორი) — ქართული წარმოშობის აზერბაიჯანელი ძიუდოისტი. ამჟამად ასპარეზობს +100კგ წონით კატეგორიაში. 2018 წელს იჭიდავა მსოფლიო ჩემპიონატის ფინალში, სადაც გურამ თუშიშვილთან დამარცხდა. 2017 წელს აზერბაიჯანის ნაკრებთან ერთად გაიმარჯვა ისლამური სოლიდარობის თამაშებზე. 2016 წელს ევროპის ჩემპიონატზე, აზერბაიჯანის ნაკრებთან ერთად დაიკავა მესამე ადგილი. 2016 მონაწილეობა მიიღო ზაფხულის ოლიმპიურ თამაშებზე, სადაც ვერ მოახერხა მედლის მოპოვება.

## რესურები ინტერნეტში
* judoinside.com

კატეგორია:დაბადებული 1992
კატეგორია:დაბადებული 10 იანვარი
კატეგორია:აზერბაიჯანელი ძიუდოისტები
კატეგორია:გორში დაბადებულები
კატეგორია:ცოცხალი ადამიანები
გიორგი ზანთარაია

**გიორგი ზანთარია** (დ. 21 ოქტომბერი, 1987, გალი) — ქართული წარმოშობის უკრაინელი ძიუდოისტი. ასპარეზობდა -60 და -66კგ წონით კატეგორიაში. არის ევროპის სამგზის (2011, 2017, 2019) და მსოფლიოს ერთგზის (2009) ჩემპიონი. 2019 წელს მოიგო ევროპული თამაშები. 2009 წელს, თბილისში ჩატარებულ ევროპის ჩემპიონატზე მოიპოვა ვერცხლის მედალი. 2010 წელს მსოფლიო ჩემპიონატზე მოიპოვა ვერცხლის მედალი. არის მსოფლიო ჩემპიონატის ოთხგზის ბრინჯაოს მედლის პრიზიორი (2011, 2013, 2014, 2018). ევროპის ჩემპიონატზე უკრაინის ნაკრებთან ერთად მოპოვებული აქვს ორი ბრინჯაოს (2013, 2015) და ერთი ოქროს (2011) მედალი.

## პოლიტიკური კარიერა
ზანთარაია არის პარტია „ხალხის მსახურის“ კიევის ქალაქის საბჭოს წევრობის კანდიდატი.

## რესურები ინტერნეტში
* judoinside.com

## სქოლიო
კატეგორია:გალში დაბადებულები
კატეგორია:უკრაინელი ძიუდოისტები
კატეგორია:დაბადებული 21 ოქტომბერი
კატეგორია:დაბადებული 1987
კატეგორია:ცოცხალი ადამიანები
რობერტ მშვიდობაძე

**რობერტ მშვიდობაძე** (დ. 17 აგვისტო, 1989, გორი) — ქართული წარმოშობის რუსი ძიუდოისტი. ამჟამად ასპარეზობს -60კგ წონით კატეგორიაში. 2011 წელს მოიპოვა ბრინჯაოს მედალი ზაფხულის უნივერსიადაზე. 2017 წელს გახდა ევროპის ჩემპიონი. 2018 წელს დამარცხდა მსოფლიო ჩემპიონატის ფინალში და მოიპოვა ვერცხლის მედალი. 2020 წელს მეორედ გახდა ევროპის ჩემპიონი. ფინალში დაამარცხა რუსეთის სახელით მოასპარეზე იაგო აბულაძე.

## რესურები ინტერნეტში
* judoinside.com

კატეგორია:დაბადებული 1989
კატეგორია:გორში დაბადებულები
კატეგორია:დაბადებული 17 აგვისტო
კატეგორია:რუსი ძიუდოისტები
კატეგორია:ცოცხალი ადამიანები
ნუნო სარაივა

**ნუნო სარაივა** (დ. 16 მარტი, 1994) — პორტუგალიელი ძიუდოისტი. მონაწილეობა მიიღო 2016 წლის ზაფხულის ოლიმპიადაზე, 73კგ წონით კატეგორიაში. მეორე რაუნდში დამარცხდა მიკლოშ უნგვარისთან.

## რესურსები ინტერნეტში
* judoinside.com

## სქოლიო
კატეგორია:დაბადებული 1994
კატეგორია:დაბადებული 16 მარტი
კატეგორია:პორტუგალიელი ძიუდოისტები
კატეგორია:ცოცხალი ადამიანები
დიშა პატანი

ალტ=დიშა პატანი|მინი|დიშა პატანი दिशा पटानी
**დიშა პატანი** (ჰინდი दिशा पटानी, ინგლ. Disha Patani;  13 ივნისი, 1992, ბარეილი, უტარ-პრადეში, ინდოეთი) - ინდოელი მსახიობი და ფოტომოდელი. 

## ბიოგრაფია 
მარცხნივ|მინი
მინი
დიშა დაიბადა უტარ- პრადეშის შტატის ქალაქ, ბარეiლში.  მისი მამა ახლაც იქ ცხოვრობს. მსახიობობის კარიერის დაწყებამდე მან მოახერხა გამხდარიყო ფოტომოდელი და მონაწილეობა მიეღო ზოგიერთ სარეკლამო რგოლში, ასევე გახდა კონკურსის *Femina Miss Diva* მეორე ადგილის მფლობ  2015 წელს მან დებიუტი შედგა ტელუგურ ენაზე გადაღებულ  ფილმში Loafer,. მიუხედავად იმისა, რომ ენა არ იცოდა, მის მიერ შესრულებულმა როლმა  კრიტიკოსთა მოწონება დაიმსახურა, თუმცა ფილმი ჩავარდა გაქირავებაში.  

ერთი წლის შემდეგ, მისი დებიუტი შედგა ბოლივუდის  ფილმში *MS Dhoni: The Untold Story*, სადაც  ითამაშა მთავარი გმირის ყოფილი შეყვარებულის როლი , ფილმმა კომერციულ წარმატებას მიაღწია და კრიტიკოსების პოზიტიური შეფასება მიიღო, ხოლო მსახიობმა მოიგო რამდენიმე ჯილდო საუკეთესო დებიუტისთვის, მათ შორის ეკრანის პრემია და პრემია *Stardust Award.*

2017 წელს დიშა პატანის საერთაშორისო დებიუტი შედგა ფილმში *Armour of God: In Search of Treasure* . მანმთავარი როლი შეასრულა  ჯეკი ჩანთან ერთად. მთავარ როლში.დიშა პატანის გმირი აშმიტა ეროვნული მუზეუმის ინსტიტუტის ახალგაზრდა პროფესორია, რომელიც ფილმის გმირს განძის პოვნაში ეხმარება. მსახიობმა მონაწილეობა მიიღო ინდოეთში ფილმის სარეკლამო კამპანიაში.  თავად ფილმმა დიდი კომერციული წარმატება მოიპოვა 
[მარცხნივ|მინი|დიშა პატანი [სპაიდერმენი|სპაიდერმენის ჩვენებაზე]]
2018 წელს გამოვიდა ფილმი მეამბოხე 2, რომელშიც მან ითამაშა პირველი სრულფასოვანი როლი ბოლივუდში და  მისი პარტნიორი იყო თაიგერ შროფი . კრიტიკოსების უარყოფითი შეფასებების მიუხედავად, ფილმმა  გაქირავებაში წარმატება მოიპოვა.

2019 წლის ივნისში დიშა პატანი გამოჩნდა  ფილმში *ბჰარატი* , სადაც  პარტნიორობა გაუწია ცნობილ მსახიობ სალმან ხანს. 2020 წელი  ადიტა როი კაპურთან ერთად ინდური რომანტიკური ტრილერის -*მალანგის*  თებერვლის რელიზით დაიწყო.

2020 წლის მარტში მონაწილეობა მიიღო სიმღერის კლიპის გადაღებაში, რომელიც შეიქმნა ფილმისათვის  Baaghi 3 (Baaghi 2-ის გაგრძელება).  კლიპში დიშა პატანთან ერთად  მონაწილეობდნენ  თაიგერ შროფი და შრადჰა კაპური. 

2020 წელს  დიშა პატანი  ბოლივუდის რამდენიმე მსახიობთან ერთად გააკრიტიკეს ინსტაგრამის პოსტების გამოქვეყნების გამო, სადაც ისინი სოლიდარობას უცხადებდნენ  მოძრაობას Black Lives Matter.

ამჟამად დაასრულა მძაფრსიუჟეტიანი ფილმ Radhe-ს გადაღებები, სადაც დიშას პარტნიორობას  კვლავ სალმან კჰანი უწევდა. მსახიობი ასევე მთავარ როლს ასრულებს ეკტა კაპურის დადგმაში «KTina».

დიშა ემზადება ტამილური ფილმის *Sangamithra* გადაღებისთვის, რომელშიც ის შეცვლის შრუტი ჰასანს. ფილმი მსახიობის დებიუტი  იქნება კოლივუდში.

## ფილმოგრაფია 
## სქოლიო 
კატეგორია:ინდოელი მსახიობები
კატეგორია:დაბადებული 13 ივნისი
კატეგორია:დაბადებული 1992
კატეგორია:ცოცხალი ადამიანები
სონუ სუდი

ალტ=სონუ სუდი|მინი|სონუ სუდი
ალტ=სონუ სუდი დაჯილდოების ცერემონიალზე|მინი|სონუ სუდი დაჯილდოების ცერემონიალზე
**სონუ სუდი** (ჰინდ. सोनू सूद,  დ. 30 ივლისი, 1973, მოგა, ინდოეთი) — ინდოელი მსახიობი, მოდელი და პროდიუსერი,. მონაწილეობს  ჰინდის, პენჯაბურ, ტელუგუს კანნადურ(დრავიდული) და ტამილურ ენებზე გადაღებულ ფილმებში. 2020 წლის სექტემბერში მსახიობს გაეროს განვითარების პროგრამის მიერ მიენიჭა პრესტიჟული პრემია *SDG Special Humanitarian Action Award’*  მის მიერ გაწეული ჰუმანიტარული საქმიანობისათვის COVID-19 პანდემიის დროს.

## ბიოგრაფია 
მარცხნივ|მინი
სონუ  სუდი დაიბადა 1973 წლის 30 ივლისს ჩრდილოეთ ინდოეთის ქალაქ მოგაში. მეწარმისა და მასწავლებლის ოჯახში. მას ჰყავს ორი და. მომავალი მსახიობი გაიზარდა ქალაქ ნაგპურში, სადაც დაამთავრა კოლეჯი ელექტროინჟინრის სპეციალობით.

1999 წელს  სონუ სუდმა ითამაშა ორ ტამილურენოვან ფილმში *Kallazhagar* და *Nenjinile*. 2000 წელს მისი დებიუტი შედგა ტელუგურ ფილმში *Hands Up!.* 2010 წელს მან ითამაშა ანტაგონისტი ჩედი სინქჰი ბოლივუდურ ფილმში "უშიშარი", რომელშიც  პარტნიორობა გაუწია მთავარი როლის შემსრულებელ სალმან ხანს. 

2009 წელს სონუ სუდს გადასცეს ანდრა პრადეშის შტატის ჯილდო ბოროტმოქმედის როლის შესრულებისათვის და პრემია *Filmfare* მამაკაცის მეორეხარისხოვანი როლის საუკეთესო შესრულებისათვის ტელუგუს ენაზე გადაღებულ ბლოკბასტერში *არუნდჰატი*.

2010 წელს  მსახიობმა  მიიღო  პრემია *აფსარა* უარყოფითი გმირის  როლის საუკეთესო შესრულებისათვი  და IIFA -ს ჯილდო ასევე  ურყოფითი გმირის როლის საუკეთესო შესრულებისთვის ბოლივუდური ფილმისთვის *Dabangg.*

2012 წელს გადაეცა SIIMA -ს ჯილდო მამაკაცის როლის  საუკეთესო შესრულებისათვის.

მსახიობი ასევე ცნობილია მთავარი როლების შესრულებით ფილებში: *იუვა* (2004), *ათადუ* (2005), *ააშიკ ბანია აპნე* (2005), *აშოკი* (2006), *ჯოდჰა აკბარი* (2008), *დუკუდუ* (2011), *სროლა ვადალაში* (2013), *გილოცავთ ახალ წელს* (2014), *კუნგ ფუ იოგა*(2017) და *სიმბბა*(2018). 

2017 წელს გამოვიდა სინო-ინდური ფილმი  *კუნგ ფუ იოგა.* სონუ სუდის გმირს, სახელად რანდალს,   სურს იპოვნოს საგანძური, რომელიც მის წინაპრებს ეკუთვნოდათ. მსახიობს პარტნიორობას უწევდნენ ჯეკი ჩანი და დიშა პატანი. ფილმის გამოსვლის შემდეგ მსახიობმა მსოფლიო პოპულარობა მოიპოვა.

სონუ სუდი აქტიურად მონაწილეობს სარეკლამო გადაღებებში. გადაღებულია *Apollo Tires* და *Airtel*- ის სარეკლამო რგოლებში.

2016 წლის ივლისში მან დააარსა საპროდიუსერო ცენტრი *Shakti Sagar Productions*, რომელიც მისი მამის, შაკტი საკარ სუდის – ის სახელს ატარებს. 

## პირადი ცხოვრება 
სონუ სუდი დაოჯახებულია. ჰყავს მეუღლე და ორი ვაჟი. არის ვეგეტარიანელი. ცხოველთა უფლებების  დამცველი ორგანიზაციის  PETA -ს წევრია.

### სოციალური საქმიანობა  COVID-19 პანდემიის დროს 
2020 წლის მაისში, COVID-19 პანდემიისაგან გამოწვეული  საყოველთაო იზოლაციის დროს, მსახიობი ათასობით რთულ მდგომარეობაში ჩავარდნილ თანამემამულე-მიგრანტ მშრომელებს დაეხმარა, დაბრუნებულიყვნენ სახლებში. მათთვის ორგანიზება გაუკეთა სპეციალურ ავტობუსებს, მატარებლებს, ჩარტერულ რეისებს. ბიშკეკიდან  ვარანასში  ჩასვლაში დაეხმარა  ყირგიზეთში ჩარჩენილ 1500 ინდოელი სტუდენტს. მისმა საქველმოქმედო საქმიანობამ პანდემიის დროს მაღალი შეფასება მიიღო. ინდოეთში როგორც გმირს, ისე ეგებებოდნენ.

## სქოლიო 
კატეგორია:ინდოელი მსახიობები
კატეგორია:დაბადებული 30 ივლისი
კატეგორია:დაბადებული 1973
კატეგორია:მსახიობები ანბანის მიხედვით
კატეგორია:ცოცხალი ადამიანები
ქივანჩ თათლითუღი

**ქივანჩ თათლითუღი** ( დ. 27 ოქტომბერი, 1983, ადანა) — თურქი მსახიობი, მოდელი და ყოფილი კალათბურთელი. ის თურქეთში ერთ-ერთი ყველაზე მაღალანაზღაურებადი მსახიობია. აქვს მიღებული მრავალი ჯილდო და პრემია, მათ შორის, მამაკაცის როლის საუკეთესო შესრულებისათვის სამი „ოქროს პეპელა“ და იეშილჩამის ჯილდო.
 
თათლითუღმა 2002 წელს გაიმარჯვა კონკურსებში თურქეთის საუკეთესო მოდელი და მსოფლიოს საუკეთესო მოდელი. მსახიობს განსაკუთრებული პოპულარობა და საერთაშორისო აღიარება მოუტანა რამდენიმე წარმატებულ ტელესრიალში შესრულებულმა როლმა.

## ბიოგრაფია 
[მარცხნივ|მინი|[კატარი|კატარში მსახიობ სონღულ ედენთან ერთად - 2009 წ.]]
დაიბადა 1983 წლის 27 ოქტომბერს ქალაქ ადანაში, ერდემ და ნუთრენ თათლითუგების მრავალსულიან ოჯახში. ჰყავს ოთხი ძმა და და. ერთ-ერთი ინტერვიუს დროს მან განაცხადა, რომ მისი მამა წარმოშობით ალბანურ- ბოსნიური წარმოშობისაა ქალაქ პრიშტინადან. დაიბადა და გაიზარდა ქალაქ ადანაში, სადაც ას წელზე მეტია, რაც მის ოჯახს საცხობი აქვს. ქივანჩი სწავლობდა კერძო კოლეჯში. სიმაღლის წყალობით (187 სმ) გატაცებული იყო კალათბურთით. მამის ავადმყოფობის გამო, რომელსაც გულის ოპერაცია დასჭირდა, ოჯახი იძულებული გახდა სტამბოლში გადასულიყო. აქ მომავალი მსახიობი თამაშობდა კალათბურთის გუნდ „ბეშიქთაშში“, თუმცა ტრავმის გამო სპორტი დატოვა. სამსახიობო ხელოვნებას დაეუფლა სახელმწიფო თეატრის დრამატულ სტუდიაში. ცხოვრობს სტამბოლში.

2001 წელს მან  სამოდელო  კარიერა დაიწყო. 2002 წელს გაიმარჯვა კონკურსებში თურქეთის საუკეთესო მოდელი და მსოფლიოს საუკეთესო მოდელი.

ქივანჩს დიდი წარმატება და პოპულარობა მოუტანა ბეჰულულის როლმა სერიალში „აკრძალული სიყვარული“, სადაც მას პარტნიორობას უწევდა პოპულარული მსახიობი ბერენ საათი. ითამაშა სატელევიზიო სერიალებში „ქურთ სეითი და ალექსანდრა“. 2016 წლის აგვისტოდან 2017 წლის ივნისამდე შეასრულა მთავარი როლი სერიალში „მამაცი და მშვენიერი“. სერიალში მასთან ერთად თამაშობს ცნობილი მსახიობი თუბა ბიუიუკუსთუნი. ადანის კინოფესტივალის „ოქროს ჭუპრის“ ლაურეატი (2008). ქივანჩ თათლითუღი „ოქროს პეპელა 2019“ პრემიაზე დასახელებულ ნომინანტებს შორისაა მამაკაცის როლის საუკეთესო შესრულებისათვის სერიალში „შეჯახება“.

თურქული მედია ხშირად მოიხსენიებს ქივანჩ თათლითუღს, როგორც თურქ ბრედ პიტს.

ქივანჩი არის UNICEF-ის ელჩი და იცავს ბავშვების უფლებებს. ალბანურ TV 2019-სთან ინტერვიუში მან განაცხადა: 

## პირადი ცხოვრება 
2013 წელიდან ქივანჩი ხვდებოდა სტილისტ ბაშაქ დიზერს. წყვილი დაქორწინდა 2016 წლის 19 თებერვალს. საქორწილო ცერემონია პარიზში თურქეთის საელჩოში გაიმართა. სტამბოლში მადამ ტიუსოს მუზეუმში დადგეს მსახიობის ცვილის ქანდაკება.

## სქოლიო 
კატეგორია:დაბადებული 27 ოქტომბერი
კატეგორია:დაბადებული 1983
კატეგორია:თურქი მსახიობები
კატეგორია:თურქი მოდელები
კატეგორია:მსახიობები ანბანის მიხედვით
კატეგორია:ცოცხალი ადამიანები
ვალიდ ხიარი

**ვალიდ ხიარი** (დ. 9 ივნისი, 1995) — მაროკოული წარმოშობის ფრანგი ძიუდოისტი. ასპარეზობდა 60კგ წონით კატეგორიაში. 2016 წელს მიიღო მონაწილეობა ზაფხულის ოლიმპიადაზე, სადაც მეორე რაუნდში ფელიპე კიტადაისთან დამარცხდა.

## სქოლიო
კატეგორია:დაბადებული 1995
კატეგორია:დაბადებული 9 ივნისი
კატეგორია:ფრანგი ძიუდოისტები
კატეგორია:ცოცხალი ადამიანები
იაგო აბულაძე

**იაგო აბულაძე** (დ. 16 ოქტომბერი, 1997) — ქართული წარმოშობის რუსი ძიუდოისტი. ამჟამად ასპარეზობს -60კგ წონით კატეგორიაში. 2017 წელს მოიპოვა ვერცხლის მედალი ევროპის 23-წლამდელთა ჩემპიონატზე. 2018 წელს გახდა ევროპის ჩემპიონი 23-წლამდელთა შორის. 2020 წელს ევროპის ჩემპიონატის ფინალში დამარცხდა რუსეთის სახელით მოასპარეზე რობერტ მშვიდობაძესთან.

## რესურები ინტერნეტში
* judoinside.com

კატეგორია:დაბადებული 1997
კატეგორია:დაბადებული 16 ოქტომბერი
კატეგორია:რუსი ძიუდოისტები
იაგო
კატეგორია:ცოცხალი ადამიანები
ხასან ხალმურზაევი

**ხასან ხალმურზაევი** (დ. 9 ოქტომბერი, 1993, ნაზრანი) — რუსი ძიუდოისტი. ამჟამად ასპარეზობს 81კგ წონით კატეგორიაში. 2010 წელს დაიწყო კარიერა. ამავე წელს მოიპოვა ვერცხლის მედალი ახალგაზრდულ ოლიმპიდაზე. 2015 წელს მოიგო ზაფხულის უნივერსიადა. 2016 წელს, 22 წლის ასაკში მოიგო ოლიმპიური თამაშები. ამავე წელს მოიგო ევროპის ჩემპიონატი. დაჯილდოებულია ორი სახელმწიფო მედლით. 2017 წელს მოიპოვა ბრინჯაოს მედალი მსოფლიო ჩემპიონატზე. ჰყავს ტყუპისცალი ძმა, ხუსენი, რომელიც აგრეთვე ძიუდოისტია. ხალმურზაევი არის პოლიციის სერჟანტი.

## რესურები ინტერნეტში
* judoinside.com

კატეგორია:რუსი ძიუდოისტები
კატეგორია:დაბადებული 1993
კატეგორია:დაბადებული 9 ოქტომბერი
კატეგორია:ცოცხალი ადამიანები
ბერენ საათი

**ბერენ საათი** (თურქ..*Beren Saat* დ. 26 თებერვალი, 1984, ანკარა, თურქეთი) — თურქი კინომსახიობი.

2013 წელს  ჟურნალმა *GQ (Gentlemen’s Quarterly) Turkey-  *მას მიანიჭა "წლის ქალის" წოდება.

## ბიოგრაფია 
ბერენ საათი დაიბადა 1984 წლის 26 თებერვალს ანკარაში: მამა - ჰუსეინი - ფეხბურთელი, დედა - აილა - მასწავლებელია. ჰყავს უფროსი ძმა, ქემი საათი (დ. 1979 წელს). ბერენი სწავლობდა ანკარის TED უმაღლეს კოლეჯში, შემდეგ ჩაირიცხა ანკარის ბილქენთის უნივერსიტეტში მენეჯმენტის სპეციალობით.

ბერენი გატაცებულია ვოკალით.  ფლობს ესპანურ და ინგლისურ ენებს  მსახიობი დამსახურებულად ატარებს "თურქეთის ალმასის" ტიტულს.

სტუდენტობისას ბერენი მონაწილეობდა დამწყები მსახიობების კონკურსში. ერთ-ერთ ასეთ კონკურშში გაიმარჯვა და მიიღო სადებიუტო როლი თურქულ ტელევიზიაში. ამას მოჰყვა მთავარი როლები სხვადასხვა ტელესერიალებში. ნამდვილი წარმატება ბერენს მოუტანა სერიალ „აკრძალულ სიყვარულში“ შესრულებულმა ბიჰთერის როლმა. სერიალი მოგვითხრობს ორი ახალგაზრდის-ბიჰთერისა და ბეჰლულის (კივანჩ თათლითუგი) სიყვარულზე. ბიჰთერის როლმა მსახიობს მოუტანა თურქეთის ერთ-ერთი ყველაზე პრესტიჟული ჯილდო „ოქროს პეპელა“ 2009 და 2010 წლებში.  ამას მოჰყვა როლი სერიალში „რაში ედება ბრალი ფატმაგულს?“სადაც ბერენმა  ასევე მთავარი როლი შეასრულა. ხსენებული ტელესერიალი ეხება ქალთა სოციალურ პრობლემებს თურქეთში. მაყურებელს მოუთხრობს უბრალო პროვინციელი გოგონას-ფატმაგულის ისტორიას, რომელიც ძალადობის მსხვერპლი გახდა.

ბერენი ასევე მონაწილეობს სხვადასხვა სარეკლამო რგოლების გადაღებებში. 

2012 წლის სექტემბრის ბოლოს გამოვიდა ირანელი რეჟისორის ბახმან გობადის დრამა "მარტორქების სეზონი", სადაც ბერენი თამაშობდა  მონიკა ბელუჩისთან ერთად. 2013 წლიდან ბერენმა შეასრულა ერთ-ერთი  მთავარი როლი ამერიკული სერიალის  „შურისძიების“ თურქულ ვერსიაში. ბერენ საათს ფილმში პარტნიორობა გაუწია ცნობილმა თურქმამსახიობმა მერთ ფირატმა. ბერენ საათი 2008 წლიდან 2014 წლამდე ყველაზე მაღალანაზღაურებადი მსახიობი იყო თურქეთში.  2015 წლის დეკემბრიდან 2016 წლის ივნისამდე ბერენმა ითამაშა მთავარი როლი სერიალში "ბრწყინვალე საუკუნე: ქოსემ სულთანი".

2016 წლის აგვისტოში ბერენმა ოფიციალურად დაადასტურა სერიალიდან წასვლა. კონტრაქტის გაწყვეტის ძირითადი მიზეზი იყო მსახიობის სურვილი, დედა გამხდარიყო. 

2019 წლიდან მსახიობი მთავარ როლს ასრულებს Netflix- ის ორიგინალურ სერიალში "საჩუქარი". 

## პირადი ცხოვრება 
თავად ბერენის თქმით, მის ცხოვრებაში მხოლოდ ერთი დიდი სიყვარული იყო -  მეგობარი ეფე, რომელსაც ის სამი წლის განმავლობაში ხვდებოდა. სწორედ  მან უბიძგა ბერენს მსახიობის კარიერისკენ. ახალგაზრდა მამაკაცი საავადმყოფოში გარდაიცვალა 2004 წელს მომხდარი უბედური შემთხვევის შემდეგ. 

მოგვიანებით, 2007 წლიდან 2009 წლამდე, იგი სამოქალაქო ქორწინებაში იმყოფებოდა მსახიობ ბულენტ ინალთან. ინალთან დაშორების შემდეგ, ბერენს 2 ​​წლის ურთიერთობა ჰქონდა რეჟისორ ლევენტ სემერჯისთან, მაგრამ წყვილი ერთმანეთს დაშორდა სერიალის - „რაში ედება ბრალი ფატმაგულს?“ გადაღებისას.

2014 წლის 29 ივლისს ლოს-ანჯელესში, ბერენმა იქორწინა ცნობილ თურქ მომღერალ ქენან დოღულუზე.

ბერენი აქტიურად მონაწილეობს სხვადასხვა სოციალურ პროექტებში. ეწევა საქველმოქმედო საქმიანობას.

## სქოლიო 
კატეგორია:თურქი მსახიობები
კატეგორია:ცოცხალი ადამიანები
კატეგორია:ანკარაში დაბადებულები
გივი პაპავა

**გივი პაპავა** (დ. 3 დეკემბერი, 1994 ) — ქართველი მსახიობი. ბავშვობიდან იყო ხონის თეატრის მსახიობი. დამთავრებული აქვს ქუთაისის სახელმწიფო უნივერსიტეტის ტურიზმის ფაკულტეტი.  მონაწილეობდა „მხიარულთა და საზრიანთა კლუბში“. თამაშობდა გუნდ „იშვიათ იმერლებში“.  ამჟამად არის „კომედი შოუს“ მსახიობი. ჰყავს მეუღლე ნანა ნიკოლავა და ერთი შვილი.  2015 წელს იუმორისტ თემო ნიქაბაძესთან ერთად დაიწყო იუმორისტული ვიდეობის ატვრითვა სოციალურ ქსელში, Facebook გვერდ „კაკოვიჩზე“ რამაც მას განსაკუთრებული პოპულარობა მოუტანა. 

## რესურსები ინტერნეტში
* 

## სქოლიო
კატეგორია:დაბადებული 1994
კატეგორია:დაბადებული 3 დეკემბერი
კატეგორია:ქართველი მსახიობები
გივი
ფაბიო ბაზილე

**ფაბიო ბაზილე** (დ. 7 ოქტომბერი, 1994, რივოლი) — იტალიელი ძიუდოისტი. ასპარეზობს -66კგ წონით კატეგორიაში. 2016 წელს გახდა ოლიმპიური ჩემპიონი, ეს იყო რიგით მე-200 ოლიმპიური ოქროს მედალი იტალიისათვის. ამავე წელს ევროპის ჩემპიონატზე მოიპოვა ბრინჯაოს მედალი.

## სქოლიო
კატეგორია:იტალიელი ძიუდოისტები
კატეგორია:ოლიმპიური ჩემპიონები
კატეგორია:ცოცხალი ადამიანები
ორხან საფაროვი

**ორხან საფაროვი** (; დ. 10 ნოემბერი, 1991) — აზერბაიჯანელი ძიუდოისტი. ასპარეზობდა 60კგ წონით კატეგორიაში. 2013 წელს მსოფლიო ჩემპიონატზე მოიპოვა ბრინჯაოს მედალი, ხოლო 2017 წელს მეორე ადგილი დაიკავა. 2015 წელს ევროპულ თამაშებზე მოიპოვა ვერცხლის მედალი. 2016 წელს მოიპოვა ვერცხლის მედალი ევროპის ჩემპიონატზე. 2017 წელს მოიპოვა ბრინჯაოს მედალი. 2017 წელს ინდივიდუალურად, 60კგ წონით კატეგორიაში და გუნდურ შეჯიბრებაში, აზერბაიჯანის ნაკრებთან ერთად, მოიპოვა ორი ოქროს მედალი ისლამური სოლიდარობის თამაშებზე. 2020 წელს 66კგ წონით კატეგორიაში გახდა ევროპის ჩემპიონი. 2014 წელს მოიგო თბილისის გრან პრი.

## რესურსები ინტერნეტში
* Judoinside.com

კატეგორია:აზერბაიჯანელი ძიუდოისტები
კატეგორია:ცოცხალი ადამიანები
მატეი პოლიაკი

**მატეი პოლიაკი** (დ. 19 იანვარი, 1993) — სლოვაკი ძიუდოისტი. 2017 წელს მოიპოვა ბრინჯაოს მედალი ევროპის ჩემპიონატზე. ბრინჯაოს მედლისთვის ბრძოლაში დაამარცხა ბარუჩ შმაილოვი.

## რესურსები ინტერნეტში
* Judoinside.com

კატეგორია:დაბადებული 19 იანვარი
კატეგორია:დაბადებული 1993
კატეგორია:სლოვაკი ძიუდოისტები
კატეგორია:ცოცხალი ადამიანები
ყაღიზმანი

**ყაღიზმანი** (, ) — ქალაქი და რაიონი ყარსის პროვინციაში, თურქეთი. ქართულად მას ეწოდება აღზევანი. ადგილი, სადაც იღებდნენ სუფრის მარილს; იქიდან შემოჰქონდათ მარილი საქართველოშიც. მდებარეობს ზღვის დონიდან 1321 მეტრზე. 

1878-1918 წლებში ქალაქი იყო რუსეთის იმპერიის, ყარსის ოლქის ყაღიზმანის ოკრუგის ადმინისტრაციული ცენტრი. 1918-1920 წლებში შედიოდა სომხეთის დემოკრატიული რესპუბლიკის შემადგენლობაში. 1921 წლის 16 მარტს რუსეთის იმპერიასა და თურქეთს  შორის ხელმოწერილი შეთანხმების თანახმად ყაღიზმანი გადაეცა თურქეთს. 

## მოსახლეობა
1897 წლის აღწერის თანახმად ქალაქის ეროვნული შემადგენლობა ასეთი იყო:

* სომხები — 3913 (37,2 %)
* რუსები — 2572 (24,5 %)
* თურქები — 2040 (19,4 %)
* პოლონელები — 848 (8 %)
* ებრაელები — 267 (2,5 %)
* ლიეტუველები — 236 (2,2 %)
* ქურთები — 184 (1,7 %)
* ბერძნები — 96 (0,9 %)
* გერმანელები — 94 (0,9 %)
* თათრები — 72 (0,7 %)
* სპარსელები — 50 (0,5 %)
* ქართველები — 46 (0,4 %)
* ესტონელები — 31 (2,9 %)
* ავარები — 6 (0,06 %)

## რესურსები ინტერნეტში
* ქალაქის ოფიციალური ვებგვერდი
* რაიონის ოფიციალური ვებგვერდი

## სქოლიო
კატეგორია:თურქეთის ქალაქები
ყაღიზმანის ოკრუგი

300px|მინი|ყაღიზმანის ოლქი 1902 წელს
**ყაღიზმანის ოკრუგი** — ადმინისტრაციული ერთეული ყარსის ოლქის შემადგენლობაში. არსებობდა 1878-1918 წლებში. ცენტრი — ქალაქი ყაღიზმანი.

## ისტორია
ყაღიზმანის ოკრუგი რუსეთის იმპერიის ყარსის ოლქის შემადგენლობაში დაარსდა 1878 წელს. 1881 წელს ოკრუგის საზღვრები შეიცვალა. 1920 წელს ოკრუგი, ისევე როგორც მთელი ყარსის ოლქი თურქეთს გადაეცა. 

## მოსახლეობა
1897 წლის მონაცემებით ოკრუგში ცხოვრობდა 59,2 ათასი ადამიანი. მათ შორის სომხები — 36,5 %; ქურთები — 29,9 %; ბერძნები — 12,2 %; თურქები — 8,7 %, რუსები — 4,4 %; უკრაინელები — 2,4 %; პოლონელები — 1,5 %, აზერბაიჯანელები — 1,5 %; თურქმენები — 1,1 %.

## იხილეთ აგრეთვე
*ყარსის ოლქი

## სქოლიო
კატეგორია:ყარსის ოლქის ოკრუგები
უმ-ლაისუნის ქართული წარწერა

**უმ-ლაისუნის ქართული წარწერა** — ასომთავრული წარწერა, რომელიც აღმოჩენილია იერუსალიმის სამხრეთ-აღმოსავლეთით 4,5 კილომეტრში მდებარე სოფელ უმ-ლაისუნში. წარწერა აღმოაჩინეს 2002 წელს, 1996 წელს განახლებული გათხრების შემდეგ ბიზანტიის პერიოდის ქართულ მონასტერში.

ქართული წარწერით გამოვლენილი ყველაზე მნიშვნელოვანი საფლავის ბინადარი იყო „ქართველი ეპისკოპოსი იოანე“. პალეოგრაფიული ნიშნებით წარწერა V-VI საუკუნეებით თარიღდება. მან შინაარსითაც მიიქცია სპეციალისტების ყურადღება. ამ წარწერაში გვხვდება ეთნონიმ „ქართველის“ (ႵႠႰႧႥႤႪႨ) წერილობით ძეგლებზე უადრესი დოკუმენტურად დადასტურების ფაქტი.

წარწერის ქვის ზომებია 81 × 49 სმ. ამჟამად ინახება ქნესეთის არქეოლოგიურ ბაღში.

## წარწერა
იკითხება ასე: „ესე სამარხოჲ იოჰანე ფურტაველ ეპისკოპოსისაჲ ქართველისაჲ“

## იხილეთ აგრეთვე
* პალესტინის ქართული წარწერები
* ნაზარეთის ქართული წარწერები
* სამუელის ეპიტაფია

## ლიტერატურა
*

კატეგორია:ქართული წარწერები